CELEX: 22012D0001
Language: sl
Date: 2012-02-10 00:00:00
Title: Sklep Skupnega odbora EGP št. 1/2012 z dne 10. februarja 2012 o spremembi Priloge I (Veterinarske in fitosanitarne zadeve) k Sporazumu EGP

21.6.2012   
            
            
               SL
            
            
               Uradni list Evropske unije
            
            
               L 161/1
            
         SKLEP SKUPNEGA ODBORA EGP
   št. 1/2012
   z dne 10. februarja 2012
   o spremembi Priloge I (Veterinarske in fitosanitarne zadeve) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga I k Sporazumu je bila spremenjena s Sklepom Skupnega odbora EGP št. 124/2011 z dne 2. decembra 2011 (1).
            
         
               (2)
            
            
               Uredbo Komisije (EU) št. 1033/2010 z dne 15. novembra 2010 o spremembi Uredbe (ES) št. 1505/2006 glede letnih poročil držav članic o rezultatih pregledov, opravljenih v zvezi z identifikacijo in registracijo ovc in koz (2) je treba vključiti v Sporazum.
            
         
               (3)
            
            
               Uredbo Komisije (EU) št. 189/2011 z dne 25. februarja 2011 o spremembi prilog VII in IX k Uredbi (ES) št. 999/2001 Evropskega parlamenta in Sveta o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (3) je treba vključiti v Sporazum.
            
         
               (4)
            
            
               Za Islandijo se ta sklep uporablja s prehodnim obdobjem, določenim v odstavku 2 uvodnega dela poglavja I Priloge I, za področja, ki se za Islandijo niso uporabljala pred spremembo tega poglavja s Sklepom Skupnega odbora EGP št. 133/2007 z dne 26. oktobra 2007 (4).
            
         
               (5)
            
            
               Ta sklep se navezuje na zakonodajo v zvezi z veterinarskimi zadevami. Zakonodaja v zvezi z veterinarskimi zadevami se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je podrobno določeno v sektorskih prilagoditvah Priloge I. Ta sklep se zato ne uporablja za Lihtenštajn –
            
         SPREJEL NASLEDNJI SKLEP:
   Člen 1
   Poglavje I Priloge I k Sporazumu se spremeni:
   
               1.
            
            
               v točki 131 (Uredba Komisije (ES) št. 1505/2006) v delu 1.2 se doda naslednje:
               „ , kakor jo spreminja:
               
                           —
                        
                        
                           
                              32010 R 1033: Uredba Komisije (EU) št. 1033/2010 z dne 15. novembra 2010 (UL L 298, 16.11.2010, str. 5).“;
                        
                     
         
               2.
            
            
               v točki 12 (Uredba (ES) št. 999/2001 Evropskega parlamenta in Sveta) v delu 7.1 se doda naslednja alinea:
               
                           „—
                        
                        
                           
                              32011 R 0189: Uredba Komisije (EU) št. 189/2011 z dne 25. februarja 2011 (UL L 53, 26.2.2011, str. 56).“;
                        
                     
         
               3.
            
            
               prilagoditveno besedilo H v točki 12 dela 7.1 (Uredba (ES) št. 999/2001 Evropskega parlamenta in Sveta) se nadomesti z naslednjim:
               „V točki (d) oddelka B poglavja D Priloge IX se za besedilom ‚namenjeni v državo članico s seznama iz Uredbe (ES) št. 546/2006,‘ doda naslednje:
               ‚ali namenjeni na Norveško,‘.“
            
         Člen 2
   Besedili uredb (EU) št. 1033/2010 in (EU) št. 189/2011 v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
   Člen 3
   Ta sklep začne veljati 11. februarja 2012, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (5).
   Člen 4
   Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
   
      V Bruslju, 10. februarja 2012
      
         
            Za Skupni odbor EGP
         
         
            Vršilec dolžnosti predsednika
         
         Gianluca GRIPPA
      
   
   
      (1)  UL L 76, 15.3.2012, str. 3.
   
      (2)  UL L 298, 16.11.2010, str. 5.
   
      (3)  UL L 53, 26.2.2011, str. 56.
   
      (4)  UL L 100, 10.4.2008, str. 27.
   
      (5)  Navedena ni nobena ustavna zahteva.